VAN my vroegste herinneringe as 'n kind is van hoe ek op sesjarige ouderdom 'n tonnel in die sandbak op die speelterrein gegrawe het. In die sandtonnels kon die miere in my verbeelding rondkruip. Aan die einde van die pouse het ek oor die sand gerol en terug in die klaskamer het ek met 'n stukkie droë pastel 'n hibriede insek geteken wat deels mier en deels skoenlapper was.
Ek kan onthou hoe ek ontdek het dat wanneer ek die pastelkryt op sy sy draai ek deursigtige merke kon maak wat perfek vir die dun membraan van die vlerke was...